Cyngor i Fyfyrwyr ar ddefnyddio Microsoft Teams ar gyfer Cyfarfodydd Ar-lein

*Yr Uned Datblygu Dysgu ac Addysgu, Mawrth 2020*

Offer cyfathrebu yw Microsoft Teams all gael ei ddefnyddio gan eich tiwtoriaid i gysylltu â chi, cyflwyno sesiynau ar-lein, neu ofyn ichi gydweithredu wrth greu dogfen.

Os bydd disgwyl ichi ddefnyddio Microsoft Teams ar gyfer sesiwn ar-lein, bydd eich tiwtor neu’ch darlithydd yn rhoi gwybod i chi.

Bwriedir y ddogfen hon ar gyfer rhoi cyfarwyddyd ynglŷn â sut i gymryd rhan mewn cyfarfodydd ar-lein ar gyfer gweithgareddau dysgu ac addysgu.

## Cyn y sesiwn:

1. Cadarnhewch eich bod yn gallu defnyddio Teams. Bydd angen:
	* Dyfais sy’n cysylltu â’r rhyngrwyd
	* Microffon er mwyn gallu siarad yn ystod y sesiwn fyw
	* Gwe-gamera (os dymunwch gael eich gweld – dewisol)
2. Paratowch ar gyfer y sesiwn:
	* Gwnewch yr holl weithgareddau a oedd yn ddisgwyliedig cyn y sesiwn
	* Edrychwch eilwaith ar eich ebyst rhag ofn fod cyfarwyddiadau penodol yno
3. Os gallwch chi, chwiliwch am le addas i astudio lle na fydd eraill yn tarfu arnoch
4. Os na allwch ymuno â’r sesiwn Teams, gwnewch yn siŵr eich bod yn rhoi gwybod i’ch tiwtor

## Yn ystod y sesiwn:

1. Bydd eich tiwtor yn anfon dolen atoch er mwyn cysylltu â’r cyfarfod
	1. Cliciwch ar y ddolen gyswllt pan fydd y cyfarfod ar fin dechrau a byddwch yn ymuno â’r sesiwn
2. Gwnewch nodiadau fel y byddech pe bai chi mewn dosbarth byw
3. Os ydych yn cymryd rhan, ceisiwch beidio â siarad ar yr un pryd ag eraill
4. Arhoswch yn y sesiwn ddysgu fyw – gall fod yn demtasiwn i agor porwyr ac edrych ar bethau eraill, ond canolbwyntiwch ar y sesiwn fyw

## Ar ôl y sesiwn:

1. Os oes gennych gwestiynau, cysylltwch â’ch tiwtor drwy ebost, fel arfer
2. Defnyddiwch y deunyddiau eraill sydd ar gael i chi er mwyn eu hychwanegu at eich nodiadau
3. Os yw’r sesiwn wedi ei recordio, gwrandewch ar y sesiwn eto er mwyn llenwi’r bylchau